ΑΓΩΝΑΣ ΖΩΗΣ
ΧΑΡΑΚΤΗΡΕΣ, ΣΥΜΒΑΝΤΑ, ΟΡΓΑΝΙΣΜΟΙ ΚΑΙ ΣΚΗΝΕΣ ΕΙΝΑΙ ΠΡΟΪΟΝ ΦΑΝΤΑΣΙΑΣ
"Η ΣΕΓΙΟΝΓΚ ΚΑΝΕΙ ΠΡΟΣΛΗΨΕΙΣ ΩΣ ΔΙΑΦΗΜΙΣΤΙΚΟ ΚΟΛΠΟ;"
Γιατί χαράμισα τέσσερα χρόνια απ' τη ζωή μου στο πανεπιστήμιο;
Αν μπορούσα να ξαναγεννηθώ,
θα σπούδαζα διαδικτυακά σαν αυτήν.
Το έμαθες; Οι ανώτεροι την προσέλαβαν.
Ναι, τα έμαθα. Είναι τρελό.
Οι ομαδάρχες τσακώθηκαν γι' αυτήν.
Είναι γελοίο που μπλέξαμε έτσι
-εξαιτίας της. -Εμένα μου λες;
Βλάπτει το ηθικό μας.
Μου τη δίνει που δουλεύει εδώ.
Είναι ντροπή.
Κυρία Λι, έχεις αυτό που σου ζήτησα;
Ναι, μια στιγμή.
Θέλετε κάτι;
Ζήτησα τις αξιολογήσεις των υποψηφίων του προγράμματος προσλήψεων.
Γιατί;
Για να τις ελέγξω.
Τα έγγραφα σχετικά με το προσωπικό είναι απόρρητα.
Δεν τα δείχνουμε ούτε στο τμήμα Δημοσίων Σχέσεων.
Μα οι αξιολογήσεις δεν αφορούν το προσωπικό...
Δεν έχει σημασία.
Ακούστε με.
Ξέρετε πώς αντέδρασαν όλοι στην ανακοίνωσή μας.
Για να διορθώσουμε τα πράγματα, χρειαζόμαστε αποδείξεις.
Πρέπει να δείξουμε τις αξιολογήσεις.
Ποιος έδωσε την εντολή;
Ο κύριος Σονγκ; Ο κύριος Τζιν;
Δεν μπορεί να το αποφασίσατε αυτό μόνος.
Αν όντως τις χρειάζεστε,
κάντε επίσημο αίτημα με σφραγίδα του κου Τζιν.
Έτσι είναι η διαδικασία.
Ξέρω ότι είστε φίλοι, αλλά εδώ είναι δουλειά, κυρία Λι.
Με συγχωρείτε.
Μα, κύριε.
Κύριε Γκα.
Μάλιστα.
Τον άκουσες. Δεν μπορώ να σε βοηθήσω.
Από πότε είναι αυτή η διαδικασία;
Δεν μπορώ να κάνω τίποτα;
Ακριβώς.
Το Ανθρώπινο Δυναμικό συνέταξε τις αναφορές.
Ίσως τις έχουν κι άλλα τμήματα.
Να σου πω.
Σου είπε να σταματήσεις. Ξέχνα το.
Δεν είναι παράξενο που δεν τις αποκαλύπτουν;
-Γεια σας. -Γεια σας.
Κύριε Τζιν, έχετε τις αξιολογήσεις
του προγράμματος;
Δεν νομίζω. Τις ανεβάσαμε στο διαδίκτυο.
Γεια σας. Με συγχωρείτε.
Συγγνώμη για την ενόχληση.
Αναρωτιόμουν αν έχετε τις αξιολογήσεις
απ' το πρόγραμμα προσλήψεων.
Τις έχουμε δώσει.
Μπορεί να έχετε κάποιο αντίγραφο. Μπορείς να κοιτάξεις;
Όσο κι αν ψάξω, δεν θα βρω κάτι.
Μα...
Τι τρελά σχόλια είναι αυτά στα σόσιάλ σου;
Δεν μ' αρέσει.
Ατίμασες τη Σεγιόνγκ.
Δεν είναι η ταράτσα του κτιρίου της Σεγιόνγκ;
-Τι θράσος. -Εσύ χαίρεσαι, εγώ λυπάμαι.
Μισώ ανθρώπους σαν εσένα, που δέχονται ειδική μεταχείριση.
Λες "Χαίρομαι που έχουμε καθαρό ουρανό"; Εγώ στην καρδιά μου έχω σύννεφα.
Απίστευτο.
Είναι αλήθεια όσα γράφουν στο Μπλαμπλά;
Θα έπρεπε να ντρέπεσαι.
Χαλάς τη φήμη της Σεγιόνγκ.
Τι έχεις στο μυαλό σου; Το χρησιμοποιείς ποτέ;
Έχεις θράσος που έκανες το προφίλ σου δημόσιο.
ΙΔΙΩΤΙΚΟΤΗΤΑ
ΑΛΛΑΓΗ ΛΟΓΑΡΙΑΣΜΟΥ ΣΕ ΙΔΙΩΤΙΚΟ;
ΑΛΛΑΓΗ ΣΕ ΙΔΙΩΤΙΚΟ
Σου είπα ότι πεινούσα. Γιατί άργησες;
Πάμε για σούσι;
Δεν έχω πρόβλημα.
Άλλο έπρεπε να πεις.
"Λατρεύω το σούσι, είναι εξαιρετική επιλογή."
Αυτό έπρεπε να πεις.
Δεν μ' αρέσει το σούσι.
Σούσι θα φάμε.
Αρέσει σ' εμένα.
Μάλιστα.
Κάποιος έκανε ένσταση.
Το είδες;
Είναι συγκινητικό.
ΤΙ ΝΟΗΜΑ ΕΙΧΕ Η ΨΗΦΟΦΟΡΙΑ ΓΙΑ ΤΗΝ ΠΡΟΣΛΗΨΗ;
Μπορείς να μπεις στον σέρβερ του Ανθρώπινου Δυναμικού;
Είσαι τρελός.
Τα άλλα τμήματα λένε ότι είναι όλα στο διαδίκτυο
και δεν έχουν αντίγραφο.
Παρεμπιπτόντως,
είναι αλήθεια όλα αυτά;
Ότι αυτή η κοπέλα προσλήφθηκε
επειδή δεν είχε σπουδές;
Πλάκα μου κάνεις.
Άκου.
Η Σεγιόνγκ δεν είναι μπακάλικο.
Έτσι νομίζεις...
-ότι προσλαμβάνουν κόσμο; -Έλα τώρα.
Αφού δεν σου δείχνουν τις αξιολογήσεις.
Άρα, κάτι βρομάει.
Όχι, σου είπα.
Τα λέμε.
Γεια.
Δεν είναι έτσι, εντάξει;
Με τρόμαξες.
Δεν είναι έτσι.
Κοίτα. Ο κος Σονγκ κι η κα Τζι τσακώθηκαν σ' αυτό το δωμάτιο
για την κοπέλα που ήρθε.
Εσύ ήθελες να πάρουμε κάποια χωρίς προσόντα
-για να πουλήσουμε το θέμα. -Πάψε!
Πρόσεχε πώς μιλάς.
Δεν είδες την εμπειρία της;
Κάνει διαδικτυακή διαφήμιση!
Μας έδωσες έναν νέο και την άλλη φορά.
Δεν γίνεται να κάνω δουλειά μόνο με νέους!
-Τι ακριβώς θέλεις; -Θέλω να την πάρεις εσύ!
Εσύ που ήσουν;
Τι κάνετε;
Ψάχνουμε αυτόν που μίλησε και δημιούργησε αυτήν τη φασαρία.
Γιατί το κάνετε αυτό;
Ο κος Σονγκ σ' το είπε;
Με διέταξε να βρω το καρφί.
Εδώ ήμουν.
Τους άκουγα να μαλώνουν.
Ναι, σωστά.
Εγώ είμαι το καρφί.
Κύριε Μενγκ!
Μάλιστα!
Δεν έχει και πολύ κόσμο το τμήμα. Γιατί αργείτε τόσο;
Έλεος.
Κύριε Ρίου.
-Ναι. -Τι σημαίνει "PR";
Ν' αποτρέπουμε και να αναφέρουμε...
Άκου λίγο.
Πρέπει να αποφασίζουμε τι ν' αποτρέπουμε και τι ν' αναφέρουμε.
Πρέπει να κλείνετε τις τρύπες, για να μη σπάσει το φράγμα.
Όχι να δημιουργείτε κι άλλες τρύπες!
Έτσι κάνετε εσείς;
Λέτε ότι είστε υπεύθυνοι δημοσίων σχέσεων
ενώ δεν ξέρετε ούτε τα βασικά;
Αν δεν κάνετε γι' αυτήν τη δουλειά, να παραιτηθείτε!
Βρείτε άλλη δουλειά.
Θα κάνετε καλό και σ' εσάς και στην εταιρεία!
-Κύριε. -Στάσου.
Το πρώτο βήμα στη διαχείριση κρίσεων είναι η αναγνώριση της αιτίας.
Εσείς μου το μάθατε αυτό.
Και;
Για μένα, δεν ευθύνεται το καρφί γι' αυτήν την κατάσταση.
Η αιτία είναι ο τρόπος που χειριστήκαμε το θέμα εξαρχής.
Δεν το πήραμε στα σοβαρά.
Θες να πεις...
ότι φταίμε εμείς;
-Κύριε Μενγκ! -Μάλιστα.
Αυτό εννοεί;
Να σας πω...
Τι προτείνεις να κάνουμε; Να ζητήσουμε συγχώρεση;
Αφού φταίμε, να παραιτηθούμε όλοι;
Αυτό θέλεις;
-Το βλέπετε λάθος. -Τι θες, τότε;
Να δείξουμε δημόσια τις αξιολογήσεις.
Δεν γίνεται αυτό.
Δεν είναι δίκαιο ν' αποκαλύψουμε τις αξιολογήσεις
για χάρη της Παρκ Γιουντζό.
"Δίκαιο";
Αρκετά.
Η συζήτηση τελείωσε εδώ.
Δεν θ' ακούσω τίποτα άλλο.
Μπορώ να σε δω στις σκάλες;
Τι έγινε;
Θέλω να σε ρωτήσω κάτι.
Είναι αλήθεια αυτό που λένε;
Τσακώθηκαν οι ομαδάρχες;
Είναι αλήθεια;
Όχι, δεν είναι αλήθεια.
Ο κος Σονγκ κι η κα Τζι είχαν μια διαφωνία,
αλλά όχι για σένα.
Τότε, για τι τσακώθηκαν;
Όλοι λένε ότι τσακώθηκαν για εμένα.
Και στο Τμήμα PR αυτό λένε.
Μάλλον δεν είναι έτσι, Γιουντζό. Μην ανησυχείς.
"Μάλλον";
Ώστε το πιστεύεις κι εσύ;
Ότι προσλήφθηκα, επειδή δεν έχω κανένα προσόν;
Όχι.
Δεν το πιστεύω αυτό.
Λες ψέματα.
Το πιστεύεις, τελικά.
Ότι όντως δεν έχω τα προσόντα για να δουλέψω εδώ.
Όχι.
Δεν είναι έτσι, σου είπα.
Εγώ αυτό πιστεύω.
Το νιώθω.
Ακόμα κι εγώ το βλέπω. Εσύ γιατί διαφωνείς;
Ήλπιζα ότι θα επέμενες ότι δεν ήταν έτσι.
Γιουντζό.
Γιουντζό...
Σε ποιον όροφο πας;
Στον 13ο, παρακαλώ.
Σταθείτε λίγο...
ΣΕΓΙΟΝΓΚ
Εμπρός;
Καλημέρα.
Ναι.
Εδώ είναι.
Εντάξει.
ΜΑΝΑΤΖΕΡ ΜΕΝΓΚ ΤΣΟΥΛΤΖΟΥΝ
Τζεμίν.
Η κα Γκου θέλει να δει
τον υπεύθυνο για το Πρόγραμμα Προσλήψεων
μόλις έρθει για δουλειά.
ΟΜΑΔΑΡΧΗΣ ΓΚΑ
Γιατί θέλει η κα Γκου να δει τον υπεύθυνο;
Ξέρεις τίποτα;
Δεν έχει νόημα. Δεν ξέρει τίποτα αυτός.
Δεν μπορούμε να αποκαλύψουμε τις αξιολογήσεις.
Δεν θα ήταν δίκαιο.
Πρέπει να είμαστε δίκαιοι.
CCO ΓΚΟΥ ΓΙΤΖΟΥΝΓΚ
Θέλεις κάτι;
ΒΙΟΓΡΑΦΙΚΟ
Κύριε Ρίου Τζεμίν.
Ναι.
Όταν γίνεται καταγγελία κατά της εταιρείας σε διαδικτυακή κοινότητα,
τι πρωτόκολλα ακολουθεί το τμήμα Δημοσίων Σχέσεων;
Δεν έχουμε πρωτόκολλο για σχόλια στο Μπλαμπλά.
Αν υπάρξουν αρνητικά άρθρα στον Τύπο,
-απαντάμε στα ΜΜΕ... -Όχι.
Εκεί μιλάμε για τα ΜΜΕ.
Όταν οι υπάλληλοι διαμαρτύρονται για την εταιρεία,
τι κάνει η εταιρεία για να χειριστεί το θέμα;
Αυτό ρωτάω.
Η εταιρεία δεν έχει κάνει τίποτα ως τώρα.
Συνεχίζουμε.
Η ανακοίνωση που έκανε το Τμήμα Ανθρώπινου Δυναμικού.
Θα ήθελα να μου πεις πώς ακριβώς τη συντάξατε.
Κύριε Ρίου.
Δεν είναι δύσκολη ερώτηση,
έτσι;
Δεν είναι δύσκολη η ερώτηση,
αλλά είναι δύσκολη η απάντηση.
Πες μου μόνο τα γεγονότα.
Πόσο δύσκολο είναι αυτό;
Πώς ένας απλός βοηθός μάνατζερ
να μιλήσει στα ίσια με ένα στέλεχος;
Ορίστε;
Τον λόγο που με προσλάβατε.
Θα ήθελα να τον ακούσω.
Από μένα;
Εσείς
δεν με προσλάβατε;
Τι; Εγώ...
Πώς σου ήρθε... Εγώ δεν...
Βασικά...
Άκου, κυρία Παρκ. Ήσουν...
Δεν ήταν τυφλή η επιλογή.
Σας ρωτάω
αν η πρόσληψη ήταν διαφημιστικό κόλπο.
Επειδή εξυπηρετούσα τον σκοπό του προγράμματος αυτού
καλύτερα απ' όλους.
Η Υποψήφια Α...
νομίζω ότι ξέρω ποια είναι.
Από το βιογραφικό της.
Έλα τώρα, δεν θα το δείξω σε κανένα.
Θέλω να πάρουμε κάποιον καλό.
Δεν ξέρω, Σουντέ.
Είναι για την εταιρεία, έτσι;
Ακριβώς.
Ναι, ευχαριστώ.
ΠΡΟΤΑΣΗ ΚΑΜΠΑΝΙΑΣ ΣΕΛΤΙΚΣ PR ΤΖΟΑ
ΑΝΑΛΥΣΗ ΑΓΟΡΑΣ ΣΧΕΔΙΑΣΜΟΣ...
ΟΜΑΔΑΡΧΗΣ ΓΚΑ
Α - ΠΑΡΚ ΓΙΟΥΝΤΖΟ ΔΙΑΔΙΚΤΥΑΚΟ ΠΑΝΕΠΙΣΤΗΜΙΟ
Β - ΤΖΕΟΝ ΓΕΤΖΙΝ ΠΑΝΕΠΙΣΤΗΜΙΟ ΕΞΩΤΕΡΙΚΟΥ
Όχι.
Σε πήραμε, επειδή έχεις τα προσόντα για τη δουλειά.
Δεν σε επέλεξα εγώ.
Οι υπάλληλοι της Σεγιόνγκ σε επέλεξαν, επειδή ήσουν η καλύτερη.
Εντάξει.
Στο Βιβλίο των Ψαλμών
ο Ψαλμός 49, Στίχος 16 γράφει...
Ναι;
"Μη θαυμάζεις
εκείνους που πλουτίζουν,
ή που αυξάνουν το μεγαλείο των σπιτιών τους."
Ξέρεις γιατί;
Το εξηγεί στον Στίχο 17.
Επειδή κανείς δεν παίρνει τίποτα μαζί του όταν πεθαίνει.
Ένα πραγματικό μαργαριτάρι σοφίας, έτσι;
Τι λέτε;
Ναι, σε κάνει να σκέφτεσαι.
Ελπίζω να ζείτε κι εσείς έτσι, κύριε Σέο.
Να μην είστε άπληστος. Να είστε ταπεινός.
Ναι.
Θα δουλέψω σκληρά και με ταπεινότητα.
Ξέρω ότι αυτό πρέπει να κάνω κι εγώ, αλλά είναι δύσκολο.
Θέλω ν' αφήσω κάτι στα παιδιά μου.
Καλά δεν κάνω;
Ναι.
Εμπρός, κύριε Κιμ;
Ναι, θα το φροντίσω αμέσως.
Εντάξει.
Ναι, τα λέμε αργότερα.
Γεια.
Σας προβληματίζει κάτι;
Πρόσφατα είχαμε ένα ειδικό πρόγραμμα προσλήψεων.
Ναι.
Μας έχει γίνει μπελάς.
Δεν είναι μόνο καλλυντικά.
Είναι καλό το πλαίσιο και για άλλα προϊόντα.
Η καμπάνια σου πάει καλά και στο εξωτερικό.
Τα κατάφερες.
-Ευχαριστώ για όλα. -Τίποτα.
-Θα τα ξαναπούμε. -Μας συγχωρείτε.
Γεια σας, καλή σας μέρα.
Γιουντζό.
-Κύριε Σέο. -Καθίστε.
Πειράζει να καθίσω λίγο κι εγώ;
Καθόλου.
Ορίστε.
Ευχαριστώ.
Είστε καλά;
-Ορίστε; -Είστε εντάξει;
Είστε ο πρώτος σήμερα που με ρωτάει αν είμαι καλά.
Δεν είμαστε και φίλοι. Μπορείτε να μου πείτε.
Αν το συζητήσετε, θα νιώσετε πολύ καλύτερα.
Κουράστηκα που πρέπει συνέχεια να αποδεικνύω κάτι.
Ενώ ακόμα δεν έχω ξεκινήσει τίποτα.
Τότε, μην κάνετε τίποτα.
Γιατί να αποδείξετε κάτι;
Αφήστε να νομίζουν ό,τι θέλουν.
Και μη δίνετε σημασία.
Δεν γίνεται κι αλλιώς, έτσι;
Καταλαβαίνω.
Νιώθετε ότι πρέπει να δείξετε κάτι
για να σας εγκρίνουν.
Δεν νιώθετε αυτοπεποίθηση.
Δεν πιστεύετε σ' εσάς.
Σαν να ξέρετε για τι μιλάτε.
Κι εγώ έτσι είμαι.
Τα σκέφτομαι όλα πάρα πολύ.
Πιέζω τον εαυτό μου
και σπαταλάω όλη μου την ενέργεια.
Είναι λες και σέρνω τον εαυτό μου με το ζόρι.
Και πάντα τα δίνω όλα.
Η Χιγιούνγκ κάποτε μου είπε
να πάψω να πολεμάω τον εαυτό μου.
Ότι πρέπει...
να πιστέψω στον εαυτό μου.
Έχετε δίκιο.
Νιώθω κάπως καλύτερα τώρα.
Σας ευχαριστώ.
Έχει ήλιο σήμερα. Και ζέστη.
Ευχαριστώ γι' αυτό.
Παρακαλώ.
Λοιπόν; Της τα είπες όλα;
Θα απολύσουν τον κο Σονγκ;
Τι είπε η κυρία Γκου;
Με ρώτησε αν μου αρέσει που δουλεύω εδώ.
Τι;
-Τι; -Ρώτησε πώς πάνε τα πράγματα στο γραφείο.
Και; Είπες ότι γίνεται χαμός;
Δεν είναι ώρα για τέτοια αστεία.
Η κυρία Παρκ πήγε στον κύριο Σονγκ και τον ρώτησε γιατί την προσέλαβαν
κι αν όντως προσλήφθηκε για δημόσιες σχέσεις.
Δεν ξέρω τι άλλο έγινε,
αλλά ήθελε πολύ τόλμη αυτό, έτσι;
Φαίνεται ότι πολλοί της κάνουν επίθεση στα σόσιαλ μίντια.
Τα έκανε όλα ιδιωτικά.
Και;
Τι της είπε ο κύριος Σονγκ;
Είπε ότι την προσέλαβαν για τις ικανότητές της.
Τι ατμόσφαιρα είναι αυτή;
Δεν μιλάτε πια καν μεταξύ σας.
Νόμιζα ότι έκανες πλάκα.
Βοηθάει τους δικηγόρους μας.
Έπρεπε να τον παρακαλέσω.
-Ξέρεις πόσο πολυάσχολος κι ακριβός είναι. -Ναι.
Γνωρίζω καλά τη φήμη της Δικηγορικής Εταιρείας ΚΑ.
Πάμε;
Τα λέμε μετά.
Εουνσέοκ.
Εουνσέοκ, στάσου!
Γιατί έχετε τόσο εχθρική σχέση;
Η Γκου Γιτζούνγκ είναι η νέα CCO;
Δεν βρήκες κανέναν άλλον;
Γιατί;
Η Γιτζούνγκ είναι διάσημη.
Δεν είναι γνωστή σε κύκλους νομικών, αλλά...
Έχει συμμετάσχει σε προεκλογικές καμπάνιες στις ΗΠΑ.
Εσύ θα μπεις στην πολιτική, έτσι;
Ίσως χρειαστείς τη βοήθειά της,
μην είσαι τόσο ψυχρός απέναντί της.
Προσλαμβάνω ανθρώπους βάσει ικανοτήτων, όχι προσωπικών μου σχέσεων.
Βλέπεις;
Έπρεπε να με είχες παντρευτεί. Θα ήμασταν τέλειο ζευγάρι.
Εσύ πήγες κι ερωτεύτηκες τη Γιτζούνγκ
και την παντρεύτηκες χωρίς την άδεια των γονιών σου.
Και ο γάμος σας διαλύθηκε...
Εντάξει, σταματάω.
ΣΕΓΙΟΝΓΚ
Τα λέμε αύριο.
Ναι.
Σύσκεψη ομαδαρχών στο γραφείο του γενικού διευθυντή.
Έλα. Τώρα;
Τι είναι πάλι; Έχω δουλειά.
Η απόφαση έχει παρθεί. Μένει μόνο να δράσουμε αναλόγως.
Εντολή του κυρίου Κιμ.
Λέει να ξεφορτωθούμε το πρόβλημα,
αν δεν υπάρξει λύση.
Γιατί ανακατεύεται ο κύριος Κιμ;
Επειδή θα γίνει αντιπρόεδρος σύντομα...
Έλα τώρα, τα ξέρεις αυτά.
Ο κύριος Τζιν είναι μαζί του.
Τι θέλει να κάνει;
Λοιπόν...
Θέλει να την πληρώσει η Παρκ Γιουντζό.
Να τη μεταφέρουμε.
Θα της προσφέρουμε θέση σε άλλη περιοχή και...
Σουντέ.
Η απόφαση έχει παρθεί. Απλώς κάν' το.
Εντάξει;
Αφού αποφασίστηκε...
Πιστεύετε ότι είναι η καλύτερη λύση;
Έχεις καμιά καλύτερη ιδέα;
Έχεις κάποια εναλλακτική;
Δεν έχεις, έτσι;
Δεν έχεις.
Εξάλλου, αν το καλοσκεφτείς,
αυτά που είπες εσύ ήταν που έδωσαν τη λάθος εντύπωση.
Τα έκανες όλα χειρότερα!
Θες να πεις ότι εγώ φταίω για όλα;
Το ότι διάλεξες τη Γιουντζό δεν ήταν
-επικοινωνιακό τέχνασμα; -Κα Τζι!
Εδώ δεν με πιστεύετε εσείς εδώ. Ποιος θα με πιστέψει;
Αφού η απόφαση είναι οριστική, γιατί μας κάλεσες;
Πού πας...
Πώς θα δουλέψουμε έτσι μαζί; Εδώ δεν συμφωνούμε...
Είναι απίστευτο.
Τι έγινε; Τι συμβαίνει;
Είναι ωραία και καθαρά.
Πείραξες τα πράγματά μου; Θα σε σκοτώσω!
Δεν άγγιξα τίποτα.
Εντάξει.
Έχεις φάει; Θέλεις έτοιμα νουντλς;
Τσαπαγκούρι.
Πάντα ξέρει τι θέλει.
Να πας να πάρεις. Μόνο έτοιμα νουντλς έχουμε.
Πήγαινε εσύ, ρε!
"Ρε";
Σ' το έχω ξαναπεί. Τι έπαθες τώρα;
Φρόντισε να μου μιλάς καλύτερα.
Αυτήν τη στιγμή μου έρχεται να σκοτώσω άνθρωπο.
Σήκωσέ το. Χτυπάει συνέχεια.
ΤΖΕΜΙΝ
Μοσχάρι δεν έπρεπε να είναι αυτό;
Δεν είμαστε πλούσιοι. Αυτό μπορούμε.
Είπες να πάρω παντσέτα.
Το χοιρινό δεν είναι καλύτερο;
Εσύ ήθελες να φας χοιρινό.
Έχεις σχέση;
Άκου, Λι Χετζό.
Εγώ είμαι μεγαλύτερη αδερφή σου και δεν με σέβεσαι.
Αυτόν γιατί δεν τον λες "ρε";
Θες να σε ρωτήσω κι εσένα;
Είσαι πολύ αγενής.
Δεν έχω σχέση. Γιατί ρωτάς;
Δεν έπρεπε;
Είσαι κι εσύ επιλεκτικός
και βγαίνεις μόνο με διάσημες;
Ή είσαι ανώμαλος;
Τίποτα απ' τα δύο.
Άκου λίγο. Αν τελείωσες, φύγε. Μη με κάνεις να σ' το ξαναπώ.
Εγώ σ' αρέσω; Για κοπέλα σου. Σ' αρέσουν οι μαθήτριες;
Του λες αλήθεια να τα φτιάξετε; Φύγε από εδώ!
Νευρίασες, επειδή δεν τον έχεις εσύ.
-Να σου πω! -Ντρέπεσαι που σε κατάλαβα;
-Παλιόπαιδο. Έλα εδώ! -Γιατί να έρθω;
-Σταμάτα! -Θα πεθάνεις.
-Έλα εδώ. -Σοβαρά.
Είπα, έλα εδώ. Μη με αγνοείς εμένα!
Πάρε τ' αναθεματισμένα χέρια σου!
"Αναθεματισμένα"; Πώς τολμάς;
-Είμαι η μεγάλη σου αδερφή! -Άσε με!
Ορίστε.
Ευχαριστώ.
Γιατί ήρθες εδώ;
Για να σας δω να τσακώνεστε και να γελάσω.
Την τσάκισα. Αυτό να θυμάσαι.
Καιρό είχα να γυμναστώ έτσι. Νιώθω υπέροχα.
Φαίνεσαι καλά.
Είμαι καλά.
Ακριβώς.
Έλα.
Εις υγείαν.
ΣΕΓΙΟΝΓΚ
Γι' αυτό σου λέω να θυσιαστείς για την ομάδα.
Μόνο εσύ μπορείς να λύσεις το θέμα.
Λένε "Όπως έστρωσες, θα κοιμηθείς".
Αυτός που δημιουργεί το πρόβλημα, πρέπει και να το λύσει.
Για να είμαι ειλικρινής,
τίποτα δεν θα είχε συμβεί, αν δεν ήσουν εσύ...
Δηλαδή...
Ξέρεις τι εννοώ, έτσι;
Θα με μεταφέρετε στις μεταφορές;
Ναι, θέλουν κάποιον στο λογιστήριο.
Κι εσύ ξέρεις από λογιστικά.
Η πρώτη σου δουλειά ήταν ως λογίστρια και έκανες λογιστικά στο λύκειο.
Είναι ευτυχής αυτή η σύμπτωση.
Λες και ήταν γραφτό.
Σταθείτε, κυρία Παρκ.
Θα σε φέρουμε πίσω μόλις ξεθυμάνει το θέμα, εντάξει;
Παρεμπιπτόντως, έχουν φανταστική θέα εκεί κάτω.
Ο αέρας είναι καθαρός και...
Κυρία Παρκ. Στάσου.
Στάσου, κυρία Παρκ. Μίλα μου.
Όχι, ευχαριστώ.
Κυρία Τζι.
Δική σας ιδέα ήταν να με στείλετε στις μεταφορές;
Δική σας απόφαση ήταν;
Δική σας ιδέα ήταν να με μεταθέσετε στο λογιστήριο;
Οι ομαδάρχες το συζήτησαν και αποφάσισαν...
Δεν υπάρχει λόγος να το ψειρίζουμε.
Άκου. Πάμε να μιλήσουμε.
Κύριε Σονγκ, αν έχεις κάτι να πεις, πες το.
Τι κάνεις;
Θα της το πω.
Άκου, κυρία Παρκ.
Ειλικρινά, θα μπορούσαμε απλώς να σε ενημερώσουμε και να τελειώνουμε.
Αλλά δεν θέλαμε να το κάνουμε αυτό...
Δεν συμφώνησα εγώ μ' αυτό!
Θα με βάλεις στο περιθώριο
και θα κάνεις ό,τι θες με την ομάδα μου;
Δεν δουλεύουμε έτσι.
Κυρία Τζι!
Εσύ...
Τι έπαθες κι εσύ;
Πάμε κάπου ήσυχα να μιλήσουμε, εντάξει;
Έλα μαζί μου. Εντάξει;
Έλα.
Μιλήστε εδώ, όχι αλλού.
Τι κάνεις;
Έλα τώρα! Φύγε από μπροστά μου!
Έλα.
-Κύριε. -Άσε με!
Πρέπει να μιλήσω στην Παρκ Γιουντζό. Κάνε στην άκρη.
Είναι απόφαση της εταιρείας. Βουλώστε το!
-Κύριε! -Είπα, βούλωσέ το!
Τι γίνεται εδώ;
Κυρία Γκου.
Το Τμήμα Δημοσίων Σχέσεων...
είναι σκέτο χάλι.
Κυρία Γκου.
Θέλω να μαζευτείτε όλοι στην κύρια αίθουσα συσκέψεων.
Φυσικά.
Σας περιμένω όλους εκεί.
Εκτός απ' όσους δουλεύουν έξω.
Καταλάβατε;
Μάλιστα.
Γιατί δεν ήρθε ακόμα;
Δεν συμφώνησα να μεταφερθεί η κυρία Παρκ.
Ο κος Τζιν έδωσε την έγκρισή του.
Και η κυρία Γκου;
Δεν ξέρω τι έκανε.
Ο κύριος Τζιν ήθελε να το λύσει εκείνος το θέμα.
Πήρε το πράσινο φως από τον κύριο Κιμ.
Πότε έγιναν όλα αυτά;
Χθες το βράδυ που τα έπιναν.
Καθίστε.
ΣΕΓΙΟΝΓΚ
Λυπάμαι πολύ που σας γνωρίζω με αυτόν τον τρόπο.
Σίγουρα όλοι νιώθετε όπως κι εγώ.
Θέλω να μάθω πώς χειρίστηκε το τμήμα την πρόσφατη κρίση
κι αν όσα κάνατε ήταν λογικά.
Κι αν κάτι παρόμοιο ξανασυμβεί,
όλοι σας,
όχι μόνο τα στελέχη, πρέπει να ξέρετε πώς
να το χειριστείτε το θέμα.
Γι' αυτό γίνεται αυτή η σύσκεψη.
Το πρόσφατο συμβάν ξεκίνησε με μια ανάρτηση στο Μπλαμπλά.
Δεν αποτύχατε απλώς
να διαλευκάνετε τις υποψίες ενός ανώνυμου υπαλλήλου.
Αντιδράσατε απερίσκεπτα και τα κάνατε όλα χειρότερα.
"Δεν είναι έτσι." "Εσείς διαλέξατε τους νέους υπαλλήλους."
Είπατε ότι δεν υπήρχε πρόβλημα
με τη διαδικασία της πρόσληψης
και πως ό,τι μαθεύτηκε δεν ήταν αλήθεια.
Αυτού του είδους η στρατηγική ήταν καταδικασμένη ν' αποτύχει.
Επειδή...
κανείς στο Τμήμα Δημοσίων Σχέσεων
δεν πίστεψε τίποτα.
-Κύριε Σονγκ Σουντέ. -Ναι;
Μάλιστα.
Θέλω να μου πείτε ειλικρινά
πώς έγινε η πρόσληψη αυτή.
Λοιπόν...
Εντάξει.
Θέλω να μου πείτε τα γεγονότα.
Έχω εδώ τις αξιολογήσεις των υποψηφίων.
Υποθέτω ότι η συζήτησή μας τελείωσε.
Λες ότι ένας απλός βοηθός μάνατζερ δεν μπορεί να μιλήσει σε στέλεχος.
Μπορείς να φύγεις.
Δεν ήξερα ότι δουλεύεις στις Δημόσιες Σχέσεις.
Πώς είσαι;
Καλά.
Ωραία.
Θα τα πούμε.
Κυρία Γκου.
Δείτε τις αξιολογήσεις, παρακαλώ.
Οι υποψήφιοι αξιολογήθηκαν από το προσωπικό στα τυφλά.
Αν δεν έγινε αυτό, θα φανεί από τις αξιολογήσεις.
Σωστά.
Πήραμε δύο υπαλλήλους στις Πωλήσεις και στις Δημόσιες Σχέσεις.
Οι ομαδάρχες πήραν την τελική απόφαση και επέλεξαν τον ένα.
Κατάλαβα. Οι ομαδάρχες πήραν την τελική απόφαση. Γιατί;
Υπήρχε λόγος;
Βασικά...
Ο λόγος είναι
ότι είχαμε δύο υποψήφιους που ισοψήφησαν στην πρώτη θέση.
Ήταν η κυρία Παρκ Γιουντζό κι ένας άλλος υποψήφιος, έτσι;
Ναι, έτσι είναι.
Και γιατί διαλέξατε την κυρία Παρκ;
Ο κάθε ομαδάρχης διάλεξε έναν υποψήφιο
με βάση τη δική του κρίση
και τελικά πήραμε την κυρία Παρκ.
Ήταν τυφλή η επιλογή;
Ναι. Φυσικά. Ήταν τυφλή.
Α - ΠΑΡΚ ΓΙΟΥΝΤΖΟ ΔΙΑΔΙΚΤΥΑΚΟ ΠΑΝΕΠΙΣΤΗΜΙΟ
Β - ΤΖΕΟΝ ΓΕΤΖΙΝ ΠΑΝΕΠΙΣΤΗΜΙΟ ΕΞΩΤΕΡΙΚΟΥ
ΑΙΤΗΜΑ ΣΥΝΕΡΓΑΣΙΑΣ (ΔΙΑΤΜΗΜΑΤΙΚΗ ΣΥΝΕΡΓΑΣΙΑ)
ΟΜΑΔΑ PR 2 ΟΜΑΔΑΡΧΗΣ ΣΟΝΓΚ ΣΟΥΝΤΕ ΥΠΟΨΗΦΙΟΣ Α
Κυρία Τζι Εουντζέονγκ.
-Ναι. -Γιατί διαλέξατε την κυρία Παρκ Γιουντζό;
Επειδή ήταν εκείνη που σκέφτηκε αρχικά
το σχέδιο διαφήμισης του πελάτη μας, της Σέλτικς.
Ναι, αυτό έπαιξε ρόλο και στη δική μου απόφαση.
Δηλαδή, λέτε
ότι η κα Παρκ ήταν η μία απ' τους δύο υποψήφιους
με την υψηλότερη βαθμολογία
και για να κάνετε την επιλογή,
επενέβησαν οι ομαδάρχες. Η επιλογή, όμως, ήταν τυφλή.
Συνεπώς, δεν υπάρχει πρόβλημα με τη δουλειά της κυρίας Παρκ.
Ναι, σωστά.
Έχουμε, όμως, ένα πρόβλημα.
Είναι ο τρόπος που σπάσατε την ισοψηφία.
Αφού είχαμε ισοπαλία, έπρεπε να ενημερώσετε τους υπαλλήλους
ότι οι ομαδάρχες θα επιλέξουν τον υποψήφιο που θα επιλεγεί.
Δεν το κάνατε αυτό. Κι αυτό είναι το πρόβλημα.
Και κάτι ακόμα.
Αυτός που υπέφερε περισσότερο
από την αποτυχία του τμήματος
είναι η κυρία Παρκ Γιουντζό.
Η εταιρεία οφείλει
να της ζητήσει συγγνώμη.
Ευχαριστώ για τον χρόνο σας.
Δεν έχω κάτι άλλο να πω.
ΣΕΓΙΟΝΓΚ
Μάλιστα.
Μπορείτε να περάσετε.
Ευχαριστώ.
Κυρία Παρκ Γιουντζό;
Μάλιστα.
Λυπάμαι που τα πέρασες όλα αυτά.
Όχι, δεν πειράζει.
Χαίρομαι που έχεις ακόμα κέφια.
Είναι τιμή μου που σας γνωρίζω, κυρία Γκου.
Επιτέλους, μπορώ να σας συστηθώ.
Σωστά.
Λυπάμαι πολύ!
Μη φωνάζεις.
Κάθισε.
Εντάξει.
Έχεις βολευτεί;
Σίγουρα ήταν δύσκολα,
αλλά η διαδικτυακή διαφήμιση μοιάζει να είναι το φόρτε σου.
Ασχολούμουν με το ψηφιακό μάρκετινγκ στην προηγούμενη εταιρεία που δούλευα.
-Έκανες και μάρκετινγκ σε σόσιαλ μίντια; -Ναι.
Κατάλαβα.
Να πιούμε κάτι. Τι θα ήθελες;
Θα πάρω ό,τι μου δώσετε.
Θες καφέ;
Φυσικά.
Εντάξει.
Τι έχεις πάθει, Τζεμίν;
Θεωρείς σωστό να αντιδράς; Ενώ εγώ σε επαινώ
και σε λέω άσο της ομάδας;
Όλα αστεία τα βλέπεις;
Να σου πω.
Πόσο απ' το θράσος σου λες να ανεχτώ;
Απάντησέ μου.
"Συγγνώμη, κύριε."
Πρέπει να πεις "Συγγνώμη, κύριε".
Ρίου Τζεμίν, ανάθεμα...
Δεν σ' αρέσει;
Για τους χειρισμούς των ομαδαρχών μιλάω.
Το θέμα είναι
ότι τέτοια προβλήματα λύνονται με τον καιρό.
Δεν θα είμαστε ομαδάρχες για πάντα.
Αλλά αν έχεις πρόβλημα με το σύστημα,
αλλάζει το πράγμα.
Αν δεν σ' αρέσει το σύστημα,
πρέπει να φύγεις εσύ.
Έτσι δούλευε πάντα η Σεγιόνγκ.
Κι αυτό δεν θα αλλάξει.
Δεν θα αλλάξει όλη η εταιρεία.
Δέξου το αυτό και πήγαινε παρακάτω. Και ξέρεις γιατί;
Για να βγάλεις λεφτά.
Θες λεφτά για να κάνεις όσα θες, να φροντίσεις την οικογένειά σου,
να μαζέψεις λεφτά για τη σύνταξη
και να πληρώσεις το νοσοκομείο αν αρρωστήσεις!
Κύριε.
Αυτή ήταν.
Δεν θα υπάρξει άλλη φορά.
Τζεμίν.
Μην παραπονιέσαι για την εταιρεία.
Μην αμφισβητείς.
Αν δεν μπορείς, παραιτήσου.
Βρες άλλη δουλειά.
Αυτήν...
τη συμβουλή έχω να σου δώσω
ως ανώτερός σου.
Πρέπει να πεις "Ευχαριστώ, κύριε".
Είσαι αδιόρθωτος.
Κυρία Παρκ.
Μάλιστα;
Θα το αναλάβεις εσύ αυτό.
Στην αρχή θα δουλέψουμε μαζί,
αλλά θα είναι δική σου ευθύνη.
Δική σου πρόταση είναι.
Εντάξει.
Δεν είναι το τέλος αυτό. Είναι μόνο η αρχή.
Η αρχή των δυσκολιών. Η αρχή της κόλασης.
Μάλιστα.
Η καινούργια είναι προϊσταμένη μου. Ποιος να το έλεγε;
Τι;
Γιατί έγραψες "η φίλη σου στις Δημόσιες Σχέσεις" σ' το είπε;
Πήγες να με βάλεις σε μπελάδες.
Κανείς δεν ξέρει κάτι.
Ξέρω εγώ.
Μου φώναξε και είπε ότι δεν έκανα καλή δουλειά.
Το ξέρω. Ήταν απλώς...
-Τσουλτζούν. -Ναι.
Γιατί κάνεις PR;
Τι εννοείς;
Κάνεις τη σωστή δουλειά;
Τι είναι αυτά που λες;
Δεν έχει σημασία τι σου ταιριάζει.
Απλώς δουλεύεις.
Για να βγάλεις το ψωμί σου.
Υπάρχει ένα ρητό.
"Κράτα τον λύκο έξω."
Δεν ξέρω αν το ξέρεις.
Σαν τον κύριο Σονγκ ακούγεσαι.
Να πάρει, είναι ό,τι χειρότερο.
Τι έχεις;
Τι σε απασχολεί τόσο πολύ;
Νιώθω χάλια.
Η λύση που σκέφτηκαν οι ομαδάρχες
ήταν να την πάνε στις μεταφορές;
Ήταν ντροπιαστικό αυτό.
Έχεις δίκιο. Ήταν λάθος.
Αλλά ο κος Σονγκ λέει ότι έτσι δουλεύει η εταιρεία και το Τμήμα Δημοσίων Σχέσεων.
-Αν έχω πρόβλημα, να παραιτηθώ. -Αλήθεια;
Σου είπε τέτοιο πράγμα;
Τελείωσε ο μήνας του μέλιτος.
Όμως, Τζεμίν...
Φαίνεσαι αλλαγμένος.
Τι εννοείς;
Φαίνεσαι πιο σοβαρός με τη δουλειά σου.
Έτσι ήμουν κι εγώ.
Νόμιζα ότι η δουλειά κι η καριέρα μου
ήταν το παν.
-Όχι, δεν το νόμιζες αυτό. -Πώς το ξέρεις;
Βάλε μου κι εμένα.
Όχι.
Έτσι θα είσαι όταν γίνεις ομαδάρχης;
Όχι. Δεν θα γίνω.
-Στάσου! -Ομαδάρχη Μενγκ.
Ταξί!
Σταμάτα!
-Μπες μέσα. -Πού πάμε;
Πρέπει να πας σπίτι.
-Να πάω; -Ναι, πήγαινε.
Πρόσεχε το κεφάλι σου.
Στο Μπανγκμπέ-ντονγκ!
Πήγαινε.
Γρήγορα, πήγαινε.
ΠΡΩΗΝ
Εμπρός;
Όχι, δεν έχω πιει.
Αλήθεια;
Θες να έρθω από εκεί;
Εγώ είμαι.
Μπορούμε να μιλήσουμε;
Αν δεν ήθελα, δεν θα το σήκωνα.
Άκου.
Μπορώ να έρθω να σε δω;
Ακούγεσαι μεθυσμένος.
Ξεμέθυσα λίγο.
Μπορώ να έρθω από κει;
Εντάξει.
Υποτιτλισμός: Αλέξης Γραμμένος